E E L N Õ U

Haapsalu				11. aprill 2025 nr 325

Detailplaneeringu koostamise lõpetamine 
(Majaka, Nõmme küla, Haapsalu linn)

Haapsalu Linnavalitsus algatas 08.01.2020. a otsusega nr 14 Nõmme külas asuva Majaka kinnistu detailplaneeringu eesmärgiga jagada olemasolev elamumaa kinnistu väiksemateks elamumaa kruntideks ning planeerida kruntidele ehitusõigus, arhitektuursed hoonestustingimused, kruntide teenindamiseks vajalike tehnovõrkude põhimõttelised asukohad, lahendada kruntide juurdepääsud, haljastuse- ja heakorrapõhimõtted ja määrata liiklus- ja parkimiskorraldus.

01.04.2025. a. esitas kinnistu omanik Haapsalu Linnavalitsusele taotluse sooviga lõpetada Majaka kinnistu detailplaneeringu koostamine.

Juhindudes planeerimisseaduse § 129 lg 1 p 2, § 139 lg 2 ja Haapsalu linna põhimääruse § 46 lg 1 p 2 ning haldusmenetluse seadusest, Haapsalu Linnavalitsus

k o r r a l d a b :

1.	Lõpetada Haapsalu linnas Nõmme külas asuva Majaka kinnistu (registriosa nr 1026932) detailplaneeringu koostamine. 
2. Tunnistada kehtetuks Haapsalu Linnavalitsuse 08.01.2020. a korraldus nr 14 „Detailplaneeringu algatamine (Majaka, Nõmme küla, Haapsalu linn)“.
3. Korraldus jõustub teatavakstegemisest.
4. Korraldust on õigus vaidlustada 30 päeva jooksul, arvates päevast, millal vaiet esitama õigustatud isik korraldusest teada sai või oleks pidanud teada saama, esitades vaide Haapsalu Linnavalitsusele haldusmenetluse seadusega vaidemenetlusele kehtestatud korras. Korralduse peale on kaebeõigusega isikul õigus esitada kaebus Tallinna Halduskohtule halduskohtumenetluse seadustiku §-s 46 sätestatud tähtaegadel ja halduskohtumenetluse seadustikus sätestatud korras.

/allkirjastatud digitaalselt/

Urmas Sukles								/allkirjastatud digitaalselt/
Linnapea			
			Erko Kalev
			Linnasekretär